**Zápisnica zo zasadnutia Obecného zastupiteľstva v obci Hrabovke konaného**

**dňa 21.augusta 2018 o 17.00 hod. v sále KD**

**Prítomní:** Eva Mráziková, starostka obce

**Poslanci:** Andrea Babirádová **,** Jana Hamajová, Róbert Chmelina,

**Neprítomní:** Ladislav Šnobel, Michal Jakab – obaja ospravedlnení

**Hlavná kontrolórka:** Ing. Katarína Orságová

**Program:**

1. Otvorenie zasadnutia

2. Určenie zapisovateľa a overovateľov zápisnice

3. Havária na potrubí verejného vodovodu

4. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá ospravedlnila poslanca Šnobla a Jakaba, ktorí neprídu na zasadnutie z dôvodu pracovných povinností. Starostka obce konštatovala, že zasadnutie OZ je uznášania schopné.

**2. Určenie zapisovateľa a overovateľov zápisnice**

Overovatelia: Andrea Babirádová, Jana Hamajová

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 3 Za: 3 Proti:** 0 **Zdržal sa:** 0

**3.Havária na potrubí verejného vodovodu**

Starostka informovala prítomných poslancov o vzniknutej havarijnej situácii na potrubí verejného vodovodu, ktorú bolo treba bezodkladne riešiť a to výmenou za nové potrubie na výstupnom rade. Keďže sa jedná o havarijný stav je toto potrebné riešiť bezodkladne. Z tohto dôvodu nebolo vykonané výberové konanie – materiál si zabezpečil obecný úrad vo vlastnej réžii nákupom a výkopové práce a výmena potrubia boli zverené firme ZEPRON s.r.o. z Dolnej Súče, ktorá bola ochotná ihneď opravu zrealizovať. Financovanie celej opravy navrhla starostka financovať z rezervného fondu obce. Zároveň informovala o realizovanej oprave budovy čerpacej stanice, ktorá bola taktiež v havarijnom stave a tento bolo potrebné riešiť z dôvodu kolaudácie vodovodu, ktorá prebieha v týchto dňoch. Opravu čerpacej stanice vykonala fy Stavo-Trend Invest s.r.o. na základe predložených cenových ponúk, kde táto firma dala najvýhodnejšiu ponuku. K oprave vodovodu a čerpacej stanice predložila predbežné čerpanie z rezervného fondu na celú opravu, ktoré tvorí prílohu zápisnice. Celkové čerpanie na opravu havarijného stavu vodovodu a čerpacej stanice na základe predložených faktúr je vo výške 10.410,70 €, ktoré budú financované z rezervného fondu obce. Predložený návrh dala starostka schváliť. Prítomní poslanci návrh **schválili** bez pripomienok.

**Hlasovanie:**

**Prítomní: 3**  **Za: 3 Proti:** 0 **Zdržal sa:** 0

**12. Záver**

Starostka obce ukončila rokovanie Obecného zastupiteľstva a poďakovala poslancom za účasť na zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenie č. 22-23**

zo zasadnutia OZ v Hrabovke dňa 21.08.2018

***K bodu: Určenie zapisovateľa a overovateľov zápisnice***

**Uznesenie č. 22/2018**

Obecné zastupiteľstvo v Hrabovke **s c h v a ľ u j e** overovateľov Andreu Babirádovú, Janu Hamajovú a zapisovateľku pracovníčku OcÚ Mgr. Janku Štefánkovú.

V Hrabovke, 21.08.2018

Eva Mráziková

starostka obce

***K bodu: Havária na potrubí verejného vodovodu***

**Uznesenie č. 23/2018**

Obecné zastupiteľstvo v Hrabovke **s c h v a ľ u j e** čerpanie rezervného fondu vo výške 10.410,70 € na havarijné opravy vodovodu a čerpacej stanice.

V Hrabovke, 21.08.2018

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Babirádová** | **Chmelina** | **Jakab** | **Šnobel** | **Hamajová** |
| 22/2018 | **I** | **I** | **N** | **N** | **I** |
| 23/2018 | **I** | **I** | **N** | **N** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Andrea Babirádová .........................................

Jana Hamajová .........................................

Zapísala:

Mgr. Janka Štefánková .........................................

Eva Mráziková starostka obce